OSBE-ja publikon raportin mbi sistemin e drejtesisë penale në Shqipëri
Raporti rikonfirmon shqetësimin për korrupsion në sistemin e drejtësisë shqiptare
Në Shqipëri të drejtat dhe liritë e individëve dhunohen shpesh herë dhe kjo krijon përshtypjen se sisitemi gjyqësor nuk është as i drejt as i pavarur. Në këtë përfundim arrin një studim i kryer mbi sistemin e drejtësisë penale në Shqipëri nga ekspertë të OSBE-së. Analiza e prezantuar sot rikonfirmon shqetësimin për nivelin shqetësues të korrupsionit në sistemin e drejtësisë shqiptare e po ashtu për mënyrën e dobët të trajtimit të rasteve të dhunës në familje. Megjithëse pranohet se sistemi gjyqësor shqiptar ka pësuar ndryshime rrënjesore në dhjetëvjeçarin e fundit, studimi i fundit i kryer nga OSBE dëshmon se përsëri ai mbetet i prekur dhe larg të qenit një sistem i qëndrueshëm e transparent, i bazuar në parimet e shtetit të së drejtës. Analiza e kryer nga ekspertë ndërkombëtarë ka marrë në shqyrtim një numër cështjesh problematike duke arritur në përfundimin se Analiza rikonfirmon situatën shqetësuese dhe nivelin e lartë të korrupsionit në sistemin e drejtësisë shqiptare, ashtu sic ka rezultuar dhe nga sondazhe të ndryshme. Në studimin e kryer jepen edhe dëshmi të rasteve korruptive, ku tregohet për gjyqtarë që kërkojnë nga karta telefonike rimbushëse deri në shuma prej disa dhjetra mijëra eurosh. Kështu jepen shembujt e një grabitësi me armë të liruar nga gjyqtari në këmbim të një makine të re, apo një trafikanti klandestinësh dhe prostitucioni që dënohet vetëm me gjobë pasi ka paguar 50 mijë euro, e deri të një kriminel i njohur dhe i pasur që dënohet me pak vjet pasi oficeri i policisë gjyqësore në këmbim të parave zhduku provat. Sipas studimit Në analizën e ekspertëve të OSBE-së thuhet se Një hap i parë rekomandohet t jetë dhënia fund e menjëherë kontakteve dhe lidhjeve të papërshtatshme ndërmjet anëtarëve të gjyqësorit dhe palëve në proces. Studimi trajton edhe cështjen e të drejtave dhe kushteve të paraburgimit. Ekspertët konstatojnë se Vendimet, po sipas studimit, argumentohet në mënyrë shumë të dobët dhe japin përshtypjen së masa e sigurisë e arrestit në burg shpesh jepet pa patur arsye ligjore. Po kështu, edhe kushtet e paraburgimit vlerësohet se lënë shumë për të dëshiruar dhe nuk i përmbushin aspak standartet ndërkombëtare. Shqetësuese konsiderohet dhe mënyra e trajtimit të dhunës në familje e cila sipas studimit thuajse nuk hetohet fare dhe dënimet e parashikuara nuk janë në masën e duhur. Pjesa më e madhe e shkaktarëve të dhunës nuk dënohen ndërsa gratë që kërkojnë rrugëzgjidhje ndaj dhunës në familje kanë shumë pak apo aspak mbështetjen e autoriteteve.